text: Trialet vinder overraskende bronze 
  31 august 2015 kl. 05.53
  Ved World championship i Østrig vandt Lars Dupont Lomholt fra Haderslev overraskende bronzei ½ Ironman i tiden 4.14.55
  Det var en kæmpe overraskelse af de store, da Lars Dupont Lomholt søndag aften hentede en VM-bronzemedalje i aldersgruppen 25-29 år hjem til Haderslev.
  Alle tre discipliner forløb optimalt. Men især i løbet gik det godt. Da hans stod af cyklen, var han nummer 15, men han løb sig op til en 3.-plads.
  Medaljen fra Zell am See i Østrig har allerede givet atleten håb om fremtiden.
  - Om fire uger skal jeg til Mallorca Ironman. Leverer jeg et lignende resultat her er billetten til Hawaii ironman 2016 i hus, hvilket er mit store mål, fortæller Lars Dupont Lomholt i en pressemeddelelse.
  Lars Dupont Lomholt bor og studerer i Haderslev. Til januar er han uddannet fysioterapeut, hvorefter han forventer at bruge endnu mere tid på træningen og en eventuel professionel tilværelse.
  